“ตลาดหุ้นนิวยอร์ก” ทรุดไม่เลิก! งัด “Circuit Breaker” พักซื้อขายรอบ 4 ในสัปดาห์เดียว
“ตลาดหุ้นนิวยอร์ก” ทรุดไม่เลิก! งัด “Circuit Breaker” พักซื้อขายรอบ 4 ในสัปดาห์เดียว
“ตลาดหุ้นนิวยอร์ก” ทรุดไม่เลิก! งัด “Circuit Breaker” พักซื้อขายรอบ 4 ในสัปดาห์เดียว
19 มี.ค. 2563

ตลาดหุ้นนิวยอร์กยังคงทรุดตัวลงอย่างหนัก ขณะเปิดทำการซื้อขายอีกครั้ง หลังมีการใช้ circuit breaker เพื่อพักการซื้อขายก่อนหน้านี้ ขณะที่นักลงทุนเกิดความตื่นตระหนกต่อผลกระทบของการแพร่ระบาดของไวรัสโควิด-19 แม้รัฐบาลสหรัฐเปิดเผยมาตรการกระตุ้นเศรษฐกิจครั้งใหญ่เพื่อเยียวยาผลกระทบจากการแพร่ระบาดของไวรัสดังกล่าว
โดย ณ เวลา 00.18 น.ตามเวลาไทย ดัชนีเฉลี่ยอุตสาหกรรมดาวโจนส์อยู่ที่ 19,408.82 จุด ลบ 1,828.56 จุด หรือ 8.61%
ทั้งนี้ การที่ตลาดหุ้นวอลล์สตรีทใช้มาตรการ circuit breaker ในคืนนี้ ถือเป็นการใช้ครั้งที่ 4 ในรอบ 2 สัปดาห์
ตามกฎระเบียบของวอลล์สตรีท จะมีการใช้ circuit breaker ใน 3 กรณี ดังนี้ :-
ทั้งนี้ รัฐบาลสหรัฐเล็งออกมาตรการกระตุ้นเศรษฐกิจวงเงิน 1 ล้านล้านดอลลาร์ เพื่อเยียวยาชาวอเมริกันและภาคธุรกิจที่ได้รับผลกระทบจากไวรัสโควิด-19
ด้านรัฐบาลของประธานาธิบดีโดนัลด์ ทรัมป์เรียกร้องให้สภาคองเกรสให้การอนุมัติมาตรการแจกเงินสดแก่ชาวอเมริกันวงเงิน 5 แสนล้านดอลลาร์
ทั้งนี้ รัฐบาลจะจ่ายเงินให้แก่ครัวเรือนอเมริกัน โดยขึ้นอยู่กับรายได้ และขนาดครอบครัว โดยจะดำเนินการครั้งแรกวงเงิน 2.5 แสนล้านดอลลาร์ในวันที่ 6 เม.ย. และอีก 2.5 แสนล้านดอลลาร์ในวันที่ 18 พ.ค.
นอกจากนี้ รัฐบาลจะให้เงินกู้แก่อุตสาหกรรมการบินวงเงิน 5 หมื่นล้านดอลลาร์ เพื่อเยียวยาผลกระทบจากการแพร่ระบาดของไวรัสโควิด-19
โดยข้อมูลล่าสุดจากมหาวิทยาลัยจอห์น ฮอปกินส์ระบุว่า ขณะนี้ทั่วโลกมีผู้ติดเชื้อไวรัสโควิด-19 จำนวน 201,436 ราย ขณะที่มีผู้เสียชีวิต  8,007 ราย
นอกจากนี้ สหรัฐมีผู้ติดเชื้อไวรัสโควิด-19 จำนวน 6,496 ราย ขณะที่มีผู้เสียชีวิต 114 ราย